Jim Carreys kjæreste funnet død
Cathriona White ble mandag funnet død i en bolig i Sherman Oaks i Los Angeles, bekrefter politiet til The Hollywood Reporter. En venn fant White bevisstløs, og hun ble erklært død på stedet. Ifølge TMZ mener politiet at hun døde av en overdose. Det ble funnet piller i nærheten av henne. Hun skal også ha etterlatt seg et selvmordsbrev. – Jeg er sjokkert og veldig lei meg for at Cathriona har gått bort. Hun var virkelig god og en irsk blomst, for følsom for denne jord, og for henne var det å elske og å bli elsket det som betydde mest. Mine tanker går til hennes familie og venner og til alle som var glad i henne og brydde seg om henne. Vi har alle blitt truffet av et lynnedslag, sier Carrey gjennom sin talsperson. White og Carrey begynte å date i 2012, men det ble slutt kort tid etter. I mai i år ble de sett sammen, og ryktene gikk om at de hadde funnet sammen igjen. Les også: Liv Marits ektemann: – Hun hadde ønsket at TV-programmet skulle sendes 24. september postet White sitt siste innlegg på Twitter, hvor hun skrev: – Logger meg av Twitter, jeg håper jeg har vært et lys for mine nærmeste og kjæreste. Signing off Twitter, I hope I have been a light to my nearest and dearest. ✌🏼❤ to yo all — Cathriona white (@littleirishcat)25.09.15, 01:59
Skuespilleren Jim Carrey er knust av sorg etter at hans av- og på-kjæreste Cathriona White døde